મેષ (અ,લ,ઇ) - રાશિના જાતકો માટે વિક્રમનું આ નવું વર્ષ લાંબા ગાળાના એકાદ આયોજન પાર પાડવા સિવાય અન્ય કોઈ બહુ મોટી સારી કે નર્સિ ઘટના વગેરેની કાશી સ્ન્ભવના દર્શાવતુ નથી. પ્રવાસ-મુસાફરી અગર કોઈ અનુકૂળ સ્થળાંતર જેવી બાબત અ નવ વર્ષ દરમ્યાન પ્રબળ સંભાવના ધરાવે છે. વિદેશપ્રવાસની કોશિશો કરી રહયા હશો તો તેમાં સફળતા મળી જશે. આ રાશિના જાતકોને નોકરીમાં ખાસ કરી વર્ષના પૂર્વાર્ધ દરમ્યાન બઢતી-પ્રગતિ જોવા મળી શકે. વિક્રમના આ વર્ષ દરમ્યાન તરફેણમાં કે વિરુધ્ધમાં કોઈ બહુ મોટી બિના ઘટવાનું અનુમાન વ્યર્થ છે. તમે કોઈ પણ આયોજન કરશો તો તેમાં અહી,ધીમી ગતિએ આગળ વધી શકશો. ઉતાવળો કરવા જશો તો ભલે,કઇં અહિત નહિ થાય પણ, ધારણાનુસાર સફળતા પણ તો મળી શકે તેમ નથી. અલબત્ત, આ નવું વર્ષ કોઈ ને કોઈ પ્રકારનું ધીમું પરીવર્તન કે પરિવર્તનની ભૂમિકા રચાય તેવું માલમ પડશે. વર્ષનો આરંભ થતાંવેંત,નવેમ્બર-ડિસેમ્બર-જાન્યુઆરી-ફેબ્રુઆરી તેમજ વર્ષના એકંદરે મધ્ય ભાગ દરમ્યાન એટલે કે, જુલાઇ-ઓગષ્ટ દરમ્યાન અમુક કામો તમારી મરજી મુજબ પાર પડતાં તમને જોવા મળશે. આ રાશિના વેપારીઓ માટે બહુ મોટા નફા-નુકસાન થઈ જવાની ખાસ સંભાવના આ નવા વરસમાં નહિવત જણાય છે. શારીરિક-માનસિક આરોગ્ય જાળવી રાખવાની ખાસ જરૂર પડશે. યોગ્ય કાળજી-દરકારના અભાવે જે તકલીફો આવવા જોગ હોય તે આવી શકે. વિક્રમના આ નવા વરસ દરમ્યાન, તમે તમારી આર્થિક સ્થિતિને થોડીક સુધારી શકશો પરન્તુ કોઈ હરણફાળ ભરીને આશ્ચર્યજનક ઉન્નતિ કરી દેખાડો તેવી આશા સેવી શકાય નહિ. તમારે ખાસ તો, આ વર્ષમાં કાનૂની દાવ-પેચમાં ખાસ સાંભળવું જોઈશે. તમારા પર કોઈ કલંક-આળ આવી શકે માટે એવા કામોથી સાવ દૂર જ રહેવું એવી આ સલાહ આ સ્થાનેથી આપી શકાય. હા, વિક્રમના આ નવા વરસ દરમ્યાન સલાહ-સંપના માર્ગે તમારે કોઈ લવાદ-પતાવટ કરવી હોય તો ત્રણ-ચાર ઉત્તમ તકો પ્રાપ્ત થશે. જો,વિક્રમના આ વર્ષ દરમ્યાન તમારી આવડત તેમજ કળ-કુનેહ તમારી સાથે રહેશે તો તમે અમુક અણધારી સફળતાઓ પણ મેળવવાને ભાગ્યવાન થશો.આ અવર્ષે તમને તમારા પ્રારબ્ધ કરતાં તમારા અનુભવ-અભ્યાસ તેમજ અવલોકન વગેરે વધુ ખપમાં આવશે અને કોઈ બાજી હારમાં જઈ રહી હોય તો તેને પણ તમે જીતમાં ફેરવી નાખી શકશો. તમે તમારા પોતાને તમારા ભાઈ-ભાંડુ વગેરે તેમજ મિત્રો-દોસ્તો વગેરે સંબંધી સાચા સુખ -સંતોષની પણ અનુભૂતિ થશે. ક્યાં તો તમને એવી તકો મળશે કે જેથી તમે તેઓને કામ આવો અથવા તેઓ તમારી મદદે આવે તેવા સંજોગોનું પણ નિર્માણ થવા જોગ છે. ટૂંકમાં એટલું અચૂક કહી શકાય કે, આ વર્ષમાં તમને સામેથી આવીને મળે તે કરતાં તમે સ્વપ્રયત્ને જે ધારો તે હાસલ કરવાની નીતિ રાખશો તો,ખૂબ ફાવશો! (આલેખન: ડો. કૌશિક કુમાર દીક્ષિત. - મો: 93289 27029)